สถานการณ์ฝนตกหนักในจังหวัดสุราษฎร์ธานี พบพื้นที่ประสบภัย 7 อำเภอ ผู้ว่าฯ ลงพื้นที่สั่งการช่วยเหลือ
ผู้ว่าราชการจังหวัดสุราษฎร์ธานี ลงพื้นที่สั่งการเร่งสำรวจความเสียหาย พร้อมให้การช่วยเหลือบรรเทาความเดือดร้อนแก่ผู้ประสบภัย พบพื้นที่ประสบภัย 7 อำเภอ 

นายวิชวุทย์  จินโต ผู้ว่าราชการจังหวัดสุราษฎร์ธานี นำคณะทหาร ตำรวจ ศูนย์ป้องกันและบรรเทาสาธารณภัย เขต 11  สำนักงานป้องกันและบรรเทาสาธารณภัย จังหวัดสุราษฎร์ธานี อำเภอ องค์กรปกครองส่วนท้องถิ่น กำนัน ผู้ใหญ่บ้าน อปพร. มูลนิธิฯ ให้ความช่วยเหลือ
 
จากกรณีฝนตกหนักในพื้นที่จังหวัดสุราษฎร์ธานี  ปริมาณน้ำฝน 24 ชั่วโมงที่ผ่านมา  ตำบลท่าอุแท อำเภอกาญจนดิษฐ์ ปริมาณน้ำฝนวัดได้ 203 มม.  ตำบลหัวเตย อำเภอพุนพิน ปริมาณน้ำฝนวัดได้ 196 มม. และตำบลปากแพรก อำเภอดอนสัก ปริมาณน้ำฝนวัดได้ 170 มม. สถานการณ์ปัจจุบัน ฝนตกเล็กน้อย คาดว่าน้ำท่วมต่อเนื่องอีก 1 วัน